EkBass/fiwiki-20250220-pages-articles huggingface dataset:
2000 Herschel

2000 Herschel on päävyöhykkeen asteroidi eli pikkuplaneetta, joka kiertää Aurinkoa Marsin ja Jupiterin välisellä päävyöhykkeellä. Herschelin löysi J. Schubart vuonna 1960. Pikkuplaneetta sai nimensä tähtitieteilijä William Herschelin mukaan, joka tunnetaan mm. planeetta Uranuksen löytämisestä. Ennen kuin tämä asteroidi sai nimensä se tunnettiin väliaikaisella tunnuksella 1960 OA. Koska Herschelin absoluuttinen magnitudi (H) on 11,25; sen läpimitta on todennäköisesti välillä 15–40 kilometriä. Herschel on S-tyypin asteroidi ja vuorokauden pituus sen pinnalla on jopa 64 tuntia (ks. YORP-ilmiö). ==Katso myös== *1000 Piazzia *1002 Olbersia *YORP-ilmiö ==Lähteet== *JPL Small-Body Database Browser: 2000 Herschel (1960 OA) * *IAU Minor Planet Center: Discovery Circumstances: Numbered Minor Planets *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Kosmokset

Kosmokset eli kosmoskukat (Cosmos) on asterikasvien heimoon kuuluva kasvisuku. Siihen kuuluu 35 lajia, joita kasvaa alkuperäisenä Amerikan mantereella Yhdysvaltojen keskilännestä Argentiinaan. Joitakin niistä viljellään yksivuotisina koristekasveina. == Lajit == * suklaakosmos (Cosmos atrosanguineus) * punakosmos eli punakosmoskukka (Cosmos bipinnatus) * Cosmos carvifolius * Cosmos caudatus * Cosmos concolor * Cosmos crithmifolius * Cosmos deficiens * Cosmos diversifolius * Cosmos intercedens * Cosmos jaliscensis * Cosmos juxtlahuacensis * Cosmos landii * Cosmos linearifolius * Cosmos longipetiolatus * Cosmos mattfeldii * Cosmos mcvaughii * Cosmos modestus * Cosmos montanus * Cosmos nelsonii * Cosmos nitidus * Cosmos ochroleucoflorus * Cosmos pacificus * Cosmos palmeri * Cosmos parviflorus * Cosmos peucedanifolius * Cosmos pringlei * Cosmos pseudoperfoliatus * Cosmos purpureus * Cosmos ramirezianus * Cosmos scabiosoides * Cosmos schaffneri * Cosmos sessilis * Cosmos sherffii * Cosmos steenisiae * keltakosmos eli keltakosmoskukka (Cosmos sulphureus) == Lähteet == == Aiheesta muualla == * Finto: Kassu – Kasvien suomenkieliset nimet: Cosmos * Suomen Lajitietokeskus: Kosmokset – Cosmos *
Viimiseen hengenvetoon

Viimiseen hengenvetoon on rap-artisti Hannibalin kolmas sooloalbumi. Sen julkaisivat yhteistyössä Joku Roti ja Monsp 9. marraskuuta 2011. Albumi on jatko-osa Hannibalin edelliselle sooloalbumille Ad Portasille ja se on Hannibalin mukaan viimeinen Hannibal & Joku Roti Mafia -nimellä julkaistava äänite. Albumi nousi julkaisuviikollaan (46/2011) Suomen virallisen listan 35. sijalle. Albumin kappaleesta "Poliittista räppiä" julkaistiin musiikkivideo huhtikuun lopulla 2012. == Kappaleet == # # # # # # # # == Tuotanto == * Joku Roti Mafia: 1 * Ilari Autio: 2, 5 * Ilari Autio & Jarno Laaksonen: 3 * Tuomobeats: 4 * Janne Hast, Tykopaatti & Ville Rauhala: 6 * James Mtume & Joku Roti Mafia: 7 * Bertolt Brecht & Kurt Weill: 8 == Arvostelut == * Redrum-187: Redrum-187 == Lähteet == Luokka:Hannibalin albumit Luokka:Kilari Audion tuottamat albumit Luokka:Vuoden 2011 albumit
Medina de Rioseco

Medina de Rioseco on noin 5 000 asukkaanInstituto Nacional de Estadística kaupunki Kastilia ja Leónin itsehallintoalueella Valladolidin maakunnassa Espanjassa. Se sijaitsee noin 40 kilometrin päässä maakunnan pääkaupungista Valladolidista ja noin 230 kilometrin päässä Madridista. Espanjan kapinaan kuulunut Medina de Riosecon taistelu käytiin kaupungissa vuonna 1808. == Kuvia == IglesiaDeSantaMaríaDeMediaVillaMedinaDeRioseco20100114202440SAM 2302.jpg|Iglesia de Santa María de Mediavilla Medina de Rioseco Ayuntamiento ni.jpg|Kaupungintalo Medina de Rioseco Puerta de Zamora ni.jpg|Puerta de Zamora Medina de Rioseco - San Francisco 09.jpg|Convento de San Francisco == Lähteet == == Aiheesta muualla == Luokka:Kastilia ja Leónin kaupungit Luokka:Valladolidin maakunta
Uskontotieteen maastot ja kartat

Uskontotieteen maastot ja kartat on Veikko Anttosen vuonna 2010 ilmestynyt uskontotieteen kirja. Teos on koottu aiemmin vuosina 1987–2007 ilmestyneiden tekstien pohjalta. == Lähteet == == Aiheesta muualla == * Jouni Huhtanen: Suunnistusta ajassa ja kulttuurissa. Agricola 11.10.2010. Luokka:Kirjat uskontotieteestä Luokka:Suomalaiset tietokirjat Luokka:Vuoden 2010 kirjat
Missä sielu sijaitsee?

Missä sielu sijaitsee? Psyykkisen toiminnan hermostollinen perusta on Timo Järvilehdon vuonna 1987 ilmestynyt kirja. Teoksen on julkaissut Pohjoinen- kustantamo Prometheus-tiedesarjassa. == Lähteet == Luokka:Kirjat psykologiasta Luokka:Suomalaiset tietokirjat Luokka:Vuoden 1987 kirjat
Kaplan

Kaplan voi viitata johonkin seuraavista: == Henkilöt == Kaplan on muun muassa seuraavien henkilöiden sukunimi: * Anatoli Kaplan (1902/1903–1980), venäläinen taidemaalari ja taidegraafikko * Andreas Kaplan (s. 1977), saksalainen markkinointitieteen ja sosiaalisen median professori * Ariel Kaplan (s. 1994), australialainen näyttelijä, laulaja ja tanssijaAriel Kaplan * Faina Kaplan (1883–1918), venäläinen sosialistivallankumouksellinen * Hamit Kaplan (1933–1976), turkkilainen painija ja olympiavoittaja * Jonathan Kaplan (s. 1947), yhdysvaltalainen elokuvaohjaaja * Jeffrey Kaplan, yhdysvaltalainen uskonnollisen väkivallan ja äärioikeistolaisuuden tutkija * Josef Kaplan (1903–1978), suomalainen jääpalloilija ja sisätautilääkäri * Juliette Kaplan (1939–2019), englantilainen näyttelijä * Justin Kaplan (1925–2014), yhdysvaltalainen kirjailija * Kid Kaplan (1901–1960), yhdysvaltalainen nyrkkeilijä * Louise J. Kaplan (1929–2012), yhdysvaltalainen psykoanalyytikko ja kirjailija * Morton Kaplan (1921–2017), yhdysvaltalainen kansainvälisen politiikan tutkija * Neil Kaplan (s. 1967), yhdysvaltalainen koomikko ja ääninäyttelijä * Mehmet Kaplan (s. 1971), turkkilais-ruotsalainen poliitikko ja ministeri * Robert S. Kaplan (s. 1940), yhdysvaltalainen taloustieteilijä * Saul Kaplan (1912–1997), yhdysvaltalainen säveltäjä * Viktor Kaplan (1876–1934), itävaltalainen insinööri, Kaplan-turbiinin keksijä == Muut merkitykset == Kaplan-turbiini, potkurityyppinen vesiturbiini == Lähteet ==
Dabangg

Dabangg (suomeksi ”Rohkea”) on Abhinav Singh Kashyapin ohjaama intialainen toimintaelokuva vuodelta 2010. Se rikkoi ennätyksiä ja oli vuoden menestynein Bollywood-elokuva. Elokuva voitti monia palkintoja, muun muassa National Film Awards -palkinnon ja viisi Filmfare Awards -palkintoa. == Näyttelijät == == Musiikki == Elokuvan musiikin sävelsivät Sajid-Wajid ja Lalit Pandit. === Soundtrack === == Palkintoja == * National Film Awards ** Paras populaarielokuva * Filmfare Awards ** Paras elokuva ** Paras naistulokas – Sonakshi Sinha ** Paras musiikki – Sajid-Wajid, Lalit Pandit ** Paras naislaulaja – Mamta Sharma (”Munni Badnaam Hui”) ** Paras toiminta – Vijayan Master * International Indian Film Academy Awards ** Paras elokuva ** Paras naistulokas – Sonakshi Sinha ** Paras roisto – Sonu Sood ** Paras musiikki – Sajid-Wajid, Lalit Pandit ** Paras mieslaulaja – Rahat Fateh Ali Khan (”Tere Mast Mast Do Nain”) ** Paras naislaulaja – Mamta Sharma (”Munni Badnaam Hui”) ** Paras käsikirjoitus – Abhinav Singh Kashyap, Dilip Shukla ** Paras koreografia – Farah Khan (”Munni Badnaam Hui”) ** Paras toiminta – Vijayan Master ** Paras uudelleenäänitys – Leslie Fernades == Jatko-osa == Dabangg 2 sai ensi-iltansa 21. joulukuuta 2012. Salman Khan ja Sonakshi Sinha jatkoivat päärooleissa. == Uudelleenfilmatisoinnit == Vuonna 2011 sai ensi-iltansa Dabanggin tamilinkielinen uudelleenfilmatisointi Osthe ja vuonna 2012 telugunkielinen uudelleenfilmatisointi Gabbar Singh. == Lähteet == == Aiheesta muualla == * Virallinen sivusto * * Luokka:Vuoden 2010 intialaiset elokuvat Luokka:Intialaiset toimintaelokuvat Luokka:Hindinkieliset elokuvat
Forever Blue

Forever Blue on Blue Systemin studioalbumi vuodelta 1995. Tyyllillisesti se jatkaa uskollisesti edellisen albumin eurodance linjaa. Albumin tunnetuin kappale lienee sen aloituskappale, Laila. Kappale Marvin's Song on omistettu Dieterin pojalle, Marvin Benjaminille. == Kappaleet == # "Laila" - 3:27 # "I Wanna Smile" - 3:54 # "Baby Jealousy" - 3:44 # "Taxi Girl" - 3:57 # "All What I Need" - 3:44 # "Marvin's Song" - 3:41 # "Love Is Not a Tragedy" - 3:32 # "Here I Go Again" - 3:25 # "Une Chambre Pour La Nuit" - 3:23 # "It's Ecstasy" - 3:35 # "It's More" - 4:15 Luokka:Vuoden 1995 albumit Luokka:Blue Systemin albumit
Immortal (Michael Jacksonin albumi)

Immortal on yhdysvaltalaisen laulajan Michael Jacksonin soundtrack-albumi, joka julkaistiin 21. marraskuuta 2011. Albumi perustuu kanadalaisen viihdeyrityksen Cirque du Soleilin syksyllä 2011 aloittamaan kiertueshow'hun Michael Jackson: The Immortal World Tour. Albumi sisältää uudelleensovitettuja versioita Jacksonin hittikappaleista, mash-upeja sekä ennenjulkaisemattomia studio-otoksia, kuten vaihtoehtoisen version kappaleesta ”ABC” ja kuoron, jonka Jackson oli äänittänyt kappaleeseen ”They Don’t Care About Us”. Albumista julkaistiin sekä tavallinen että laajempi kaksilevyinen deluxe- versio. Albumilta julkaistiin 1. marraskuuta 2011 singlenä Immortal Megamix: ”Can You Feel It” / ”Don’t Stop ’til You Get Enough” / ”Billie Jean” / ”Black or White” (Immortal Version). == Kappaleluettelot == === Immortal === === Immortal Deluxe Edition === ;Levy 1 ;Levy 2 == Listasijoitukset == Lista (2011) Korkein sijoitus Britannian albumilistahttp://www.theofficialcharts.com/albums-chart/ 65\. Japanin Top-albumithttp://www.billboard- japan.com/system/jp_charts/hot100/ 9\. Japanin albumilista 11\. Belgian albumilista (Flanders) 13\. Belgian albumilista (Wallonia) 17\. Italian Top 100 -albumit 13\. Itävallan albumilista 29\. Alankomaiden albumilista 17\. Saksan Top 50 -albumit 23\. Sveitsin albumilista 17\. Norjan albumilista 34\. Yhdysvaltain Billboard 200 24. Yhdysvaltain Top R&B;/Hip-Hop -albumit 5. Ruotsin albumilista 59\. Espanjan albumilista 16\. Australian albumilista 43\. Ranskan albumilista 42\. Uuden-Seelannin albumilista 35\. == Lähteet == == Aiheesta muualla == * Immortal Discogsissa Luokka:Vuoden 2011 soundtrackit Luokka:Michael Jacksonin albumit
Bruce Beutler

Bruce Alan Beutler (s. 29. joulukuuta 1957 Chicago, Illinois) on yhdysvaltalainen immunologi. Hän jakoi Jules Hoffmannin ja Ralph M. Steinmanin kanssa vuoden 2011 Nobelin fysiologian tai lääketieteen palkinnon. == Elämä == Beutler syntyi Chicagossa 1957. Hän väitteli tohtoriksi Chicagon yliopistosta 1981 ja suoritti 1981–1983 lääketieteellistä harjoittelua University of Texas Southwestern Medical Centerissä (UT Southwestern). Beutlerista tuli 1983 Rockefeller-yliopiston tutkija ja nousi siellä dosentiksi 1985. Samaan aikaan hän toimi myös yliopiston sairaalan apulaislääkärinä. Beutler palasi Dallasiin 1986, kun hänestä tuli UT Southwesternin kansainvälisen lääketieteen osaston dosentti. Apulaisprofessoriksi Beutler nousi 1990 ja professoriksi 1996. Beutlerin tutkimusryhmä havaitsi 1998, että hiirillä, jotka pystyivät vastustamaan lipopolysakkaridia (LPS), oli mutaatio geenissä, joka muistutti kärpästen Toll-geeniä. LPS-reseptori sai nimekseen Tollin kaltainen reseptori, ja havainto osoitti, että hedelmäkärpäset ja nisäkkäät käyttävät samantapaisia molekyylejä luonnollisen immuniteetin aktivoimiseksi. Beutler siirtyi 2000 Scrippsin tutkimusinstituutin palvelukseen. Beutler jakoi vuonna 2011 Nobelin lääketieteen palkinnon. Hänen ja Hoffmannin työn ansiosta on löytynyt ihmiseltä monia Tollin kaltaisia reseptoreita. == Lähteet == == Aiheesta muualla == Luokka:Yhdysvaltalaiset lääkärit Luokka:Immunologit Luokka:Vuonna 1957 syntyneet Luokka:Elävät henkilöt Luokka:Nobelin fysiologian tai lääketieteen palkinnon saajat
Maxwell (yksikkö)

Maxwell (Mx) on vanhan Cgs-järjestelmän mukainen magneettivuon yksikkö. Se on nimetty skotlantilaisen James Clerk Maxwellin mukaan. Nykyisin käytettävän SI- järjestelmän mukainen yksikkö on Weber. 1 Mx = 1 G × cm2 = 10-8 Wb. ==Kirjallisuutta== * Luokka:Magneettivuon yksiköt
Kristína Kučová

Kristína Kučová (s. 23. toukokuuta 1990 Bratislava) on slovakialainen tennispelaaja. Parhaimmillaan hän on ollut kaksinpelissä WTA-listan sijalla 71 syyskuussa 2016. Hän on voittanut urallaan viisi ITF-turnausta kaksinpelissä ja neljä turnausta nelinpelissä. Junioriurallaan Kučová oli rankingissa parhaimmillaan kolmantena. Vuonna 2007 hän voitti sijoittamattomana pelaajana Yhdysvaltain avointen tyttöjen kaksinpelin. Puolivälierässä hän voitti ykköseksi sijoitetun Anastasija Pavljutšenkovan ja loppuottelussa toiseksi sijoitetun Urszula Radwańskan. Grand Slam -turnauksissa Kučová on päässyt parhaimmillaan toiselle kierrokselle Wimbledonissa 2009 voitettuaan ensimmäisellä kierroksella Aiko Nakamuran. Toisella kierroksella hän hävisi 17:nneksi sijoitetulle Amélie Mauresmolle. Myös hänen siskonsa Zuzana Kučová on tennispelaaja. == Lähteet == == Aiheesta muualla == * * Luokka:Slovakialaiset tennispelaajat Luokka:Vuonna 1990 syntyneet Luokka:Elävät henkilöt
Sitrulliini

Sitrulliini (C6H13N3O3) on aminohappo, joka on tärkeä välituote ureakierrossa, aineenvaihduntareitissä, jonka avulla eläimet poistavat ammoniakkia elimistöstään. Kasveista erityisesti vesimelonit sisältävät paljon sitrulliinia. == Biokemia == Sitrulliinia eläimet, erityisesti nisäkkäät tuottavat ureakierron yhteydessä. Ornitiinitranskarbamylaasientsyymi katalysoi ornitiinin ja karbamoyylifosfaatin välistä reaktiota, jonka tuotteena muodostuu sitrulliinia ja fosfaatti-ioni. Sitrulliini kulkeutuu mitokondrion matriisista sytosoliin ja jatkaa kierrossa eteenpäin reagoiden arginiinimeripihkahapposyntetaasin katalysoimana aspartaamihapon kanssa, jolloin muodostuu arginiinimeripihkahappoa. Eräät eliöt voivat tuottaa sitrulliinia myös arginiinista arginiinideiminaasin katalysoimana. Sitrulliini on ei-proteinogeeninen aminohappo, eli sillä ei ole proteiinisynteesissä sitä vastaavaa geneettistä koodia. Eräiden proteiinien arginiiniaminohappoja kuitenkin muutetaan translaationjälkeisessä muokkauksessa sitrulliiniksi. Tätä deiminaatioreaktiota katalysoivat peptidyyliarginiinideiminaasientsyymit. Tämän muokkauksen tarkkaa merkitystä ei tunneta, mutta se mahdollisesti liittyy apoptoosiin, ikääntymiseen ja geenien ilmentymisen säätelyyn. Ihmisen elimistössään kehittämiä sitrulliinivasta-aineita käytetään reumasairauksien dioagnostiikassa. == Lähteet == == Aiheesta muualla == *DrugBank: L-Citrulline *Human Metabolome Database: Citrulline *Food Component Database (FooDB): L-Citrulline *Kyoto Encyclopedia of Genes and Genomes (KEGG): L-Citrulline *ChemBlink: L(+)-Citrulline *Liber Herbarum II: Sitrulliinia sisältäviä kasveja Luokka:Aminohapot
Sesil Karatantševa

Sesil Karatantševa (s. 8. elokuuta 1989 Sofia) on bulgarialainen tennispelaaja. Parhaimmillaan hän on ollut kaksinpelissä WTA-listan sijalla 35 marraskuussa 2005. Hän on voittanut urallaan seitsemän ITF-turnausta kaksinpelissä. Hän edusti Kazakstania tammikuusta 2009 lähtien, ja vuodesta 2015 taas Bulgariaa. Karatantševa oli parhaimmillaan juniorirankingin ykkössijalla. Vuonna 2004 hän voitti Ranskan avointen tyttöjen kaksinpelin. Grand Slam -turnauksissa Karatantševa on päässyt parhaimmillaan puolivälieriin Ranskan avoimissa 2005. Hän voitti turnauksessa muun muassa 19:nneksi sijoitetun Shinobu Asagoen ja 11:nneksi sijoitetun Venus Williamsin. Puolivälierissä hän hävisi 16:nneksi sijoitetulle Jelena Lihovtsevalle kolmessa erässä. Vuonna 2005 Karatantševa jäi kaksi kertaa kiinni dopingin käytöstä. Kansainvälinen tennisliitto antoi hänelle kahden vuoden kilpailukiellon. == Lähteet == == Aiheesta muualla == * Sesil Karatantševa profiili WTA:n kotisivuilla Luokka:Bulgarialaiset tennispelaajat Luokka:Kazakstanilaiset tennispelaajat Luokka:Dopingrikkomuksesta tuomitut bulgarialaiset Luokka:Dopingrikkomuksesta tuomitut tennispelaajat Luokka:Vuonna 1989 syntyneet Luokka:Elävät henkilöt
Johan Landsberg

Johan Landsberg (s. 30. joulukuuta 1974 Tukholma) on ruotsalainen tennispelaaja ja -valmentaja. Parhaimmaillaan hän on sijoittunut ATP- maailmanlistalla nelinpelissä sijalle 48 ja kaksinpelissä sijalle 513. Urallaan hän voitti kaksi ATP-nelinpeliturnausta. Hän on valmentanut Joachim Johanssonia, Simon Aspelinia ja Paul Hanleyta. Nykyisin hän valmentaa Harri Heliövaaraa. ==Nelinpeliturnausvoitot (2)== Nro Pvm Turnaus Paikka Kenttä Pari Vastustaja Tulos 1\. 7.2.2000 Open 13 Marseille, Ranska Kova Simon Aspelin Juan Ignacio Carrasco Jairo Velasco Jr. 7–6(2), 6–4 2\. 10.9.2001 BCR Open Romania Bukarest, Romania Massa Aleksandar Kitinov Pablo Albano Marc-Kevin Goellner 6–4, 6–7(5), [10–6] ==Lähteet== * ===Viitteet=== Luokka:Ruotsalaiset tennispelaajat Luokka:Ruotsalaiset tennisvalmentajat Luokka:Vuonna 1974 syntyneet Luokka:Elävät henkilöt
Ilmarinen (sivistys- ja kulttuurikeskus)

Ilmarinen on Kiteen lukion oppilaitoskiinteistö Kiteellä. Kiinteistö on vihitty käyttöön 1.9.2010, ja se on saanut nimensä Kiteen Puhoksessa vuonna 1833 rakennetun Suomen ensimmäisen höyrylaiva Ilmarisen mukaan. Nimi viittaa myös sivistys- ja kulttuurikeskukselle ominaiseen kulttuuriperimään sekä sopii koulumäellä oleviin muiden vesistöaiheisten ja teollisuushistoriaan liittyviin oppilaitoskiinteistöjen nimiin (Arppe, Rantala ja Ruori). Oppilaitoskiinteistössä toimivat Kiteen lukion lisäksi Keski-Karjalan kansalaisopisto, Keski-Karjalan musiikkiopisto, Kiteen kaupungin kulttuuri- ja nuorisotoimen hallinto sekä Kiteen kaupungin ruokapalvelut. Kiinteistössä on myös Kiteesali, noin 280-paikkainen, auditoriomuotoinen juhla- ja esiintymissali. Pohjois-Karjalan rakennusalan ammatillisaatteelliset järjestöt (Pohjois-Karjalan Arkkitehdit SAFA, Pohjois-Karjalan Rakennusinsinöörit ja -arkkitehdit RIA ry, Joensuun Rakennusmestarit ja -insinöörit AMK ry ja Pohjois-Karjalan LVI-yhdistys ry) valitsivat Ilmarisen vuoden 2010 maakunnalliseksi rakennuskohteeksi. Palkinnon tarkoituksena on tuoda esille korkealaatuista suunnittelua ja rakentamista Pohjois-Karjalassa. Sivistys- ja kulttuurikeskus Ilmarisen katuosoite on Koulutie 3, Kitee. Luokka:Kiteen rakennukset ja rakennelmat
Puolirengas

Puolirengas on abstraktiin algebraan kuuluva algebrallinen rakenne, joka muistuttaa rengasta. Toisin kuin renkaassa, puolirenkaassa alkioille ei yhteenlaskun suhteen vaadita vastalukua. == Määritelmä== Puolirengas on joukko R, joka on varustettu kahdella laskutoimituksella, binäärioperaatiolla + ja ·, eli additiivisella ja multiplikatiivisella, siten, että:Berstel & Perrin (1985), # (R, +) on kommutatiivinen monoidi neutraalialkiona eli nolla- alkiona 0: ## (a + b) + c = a + (b + c) ## 0 + a = a + 0 = a ## a + b = b + a # (R, ·) on monoidi with neutraalialkiona eli ykkösalkiona 1: ## (a·b)·c = a·(b·c) ## 1·a = a·1 = a # Multiplikatiivinen laskutoimitus osittelee additiivisen yli: ## a·(b + c) = (a·b) + (a·c) ## (a + b)·c = (a·c) + (b·c) # 0·a = a·0 = 0 Neljättä aksioomaa ei esiinny renkaan määritelmässä, sillä se seuraa suoraan muista renkaan aksioomista. Puolirenkaan tapauksessa näin ei kuitenkaan ole, sillä additiiviselta laskutoimitukselta ei vaadita vastalukujen olemassaoloa. Renkaan ja puolirenkaan erona on vain se, että additiivisella laskutoimituksella varustettu joukko R on vain kommutatiivinen monoidi eikä kommutatiivinen ryhmä eli Abelin ryhmä. Kommutatiivinen puolirengas on sellainen, jossa multiplikatiivinen laskutoimitus eli kertolasku on kommutatiivinen. == Esimerkkejä== * Jokainen rengas on myös puolirengas. * Renkaan ideaalit muodostavat puolirenkaan, mutta eivät rengasta ideaalien yhteen- ja kertolaskun suhteen. * Luonnolliset luvut N (sisältäen nollan) ovat puolirengas tavallisen yhteen- ja kertolaskun suhteen. Tämä puolirengas on kommutatiivinen. * Samaan tapaan myös epänegatiiviset rationaaliluvut ja reaaliluvut ovat puolirengas tavallisen yhteen ja kertolaskun suhteen. Myös nämä puolirenkaat ovat kommutatiivisia. * n-x-n neliömatriisit ilman negatiivisia alkioita muodostavat puolirenkaan matriisien yhteen- ja kertolaskun suhteen. Yleistettynä tämä pätee myös silloin, kun neliömatriisien alkiot ovat minkä tahansa puolirenkaan S alkioita. Kyseinen matriisien muodostama puolirengas ei ole yleensä kommuttiivinen vaikka S olisikin. ==Katso myös== *Rengas ==Lähteet== ==Kirjallisuutta== * ==Aiheesta muualla== * François Baccelli, Guy Cohen, Geert Jan Olsder, Jean-Pierre Quadrat, Synchronization and Linearity (online version) , Wiley, 1992, ISBN 0 471 93609 X Luokka:Algebralliset rakenteet Luokka:Rengasteoria
Rathmines

Rathmines ( 'Maonasin muurilinnoitus') on esikaupunki Dublinin eteläosassa, noin kolmen kilometrin päässä kaupungin keskustasta. Se alkaa tosiasiassa Grand Canalista ja yltää etelässä Rathgariin, idässä Ranelaghiin ja lännessä Harold's Crossiin. Vuoden 2006 väestönlaskennassa alueen väkiluku oli 36 186CSO Census 2006 - Population and area of each Province, County, City, urban area, rural area and Electoral Division, 2002 and 2006 . Siellä sijaitsee Irlannin maavoimien varuskunta Cathal Brugha Barracks (entinen Portobello Barracks). ==Lähteet== Luokka:Dublin
Syysleimu

Syysleimu eli syysleimukukka (Phlox paniculata) on pohjoisamerikkalainen sinilatvakasvi, joka tunnetaan koristekasvina. Suomessa se on yleinen viljeltynä, mutta harvinainen viljelykarkulaisena. == Ulkonäkö ja koko == Syysleimu on monivuotinen, osin ruoho-, osin puuvartinen kasvi, joka kasvaa 0,5–1,5 metriä korkeaksi. Syysleimun lehdet ovat soikeat ja ruodilliset. Kukat ovat 2–3 cm leveät ja väriltään valkoiset, punaiset tai violetit lajikkeesta riippuen. Kukan teriön torvi on melko pitkä ja karvainen. thumb|vasen|150px| == Lähteet == == Aiheesta muualla == * Pinkka, Lajintuntemuksen oppimisympäristö: Syysleimu (Phlox paniculata) * Suomen Lajitietokeskus: Syysleimu – Phlox paniculata * ITIS: Phlox paniculata * United States Department of Agriculture (USDA): Phlox paniculata Luokka:Leimut
Salibandyn naisten maailmanmestaruuskilpailut 2015

Salibandyn naisten maailmanmestaruuskilpailut 2015 olivat historian 10. maailmanmestaruuskilpailut. Ne järjestettiin Tampereella 5.–12. joulukuuta 2015. Kansainvälisen salibandyliiton (IFF) hallitus myönsi järjestelyoikeudet Suomelle kokouksessaan Espoossa lokakuussa 2011. Turnauksen voitti Ruotsi kaatamalla Suomen 5-4. Pronssia sai Sveitsi. == Alkusarja == === Lohkon A sarjataulukko === === Lohkon B sarjataulukko === === Lohkon C sarjataulukko === === Lohkon D sarjataulukko === == Sijoitus- ja mitaliottelut == Neljännesfinaalit Välierät Pronssiottelu Loppuottelu {{Turnauspuu8 | 9. joulukuuta | | 16 | | 0 | 9. joulukuuta | | 8 | | 2 | 10. joulukuuta | | 15 | | 1 | 9. joulukuuta | | 9 | | 2 | 11. joulukuuta | | 4 | | 3 | 11. joulukuuta | | 7 | | 3 | 12. joulukuuta | | 5 | | 4 | 12. joulukuuta | | 5 | | 4 }} == Lopputulokset == # # # # # # # # # # # # # # # == Pistepörssi == == Lähteet == == Aiheesta muualla == * Kisojen virallinen kotisivu 2015 Maailmanmestaruuskilpailut naisten Luokka:Suomen salibandy Luokka:Tampereen urheilutapahtumat
David Picão

David Picão (18. elokuuta 1923 – 30. huhtikuuta 2009) oli brasilialainen roomalaiskatolinen piispa. Hänet vihittiin papiksi 10. lokakuuta 1948 ja nimitettiin São João da Boa Vistan hiippakunnan piispaksi 14. toukokuuta 1960. Piispaksi vihkiminen seurasi 31. heinäkuuta. Pääkonsekraattorina toimi Armando Lombardi, jota avustivat Luis do Amaral Mousinho ja Jaime Luiz Coelho.Catholic-Hierarchy.org: Bishop David Picão Picão sai 10. toukokuuta 1963 nimityksen Santosin hiippakunnan koadjuuttoripiispaksi ja Thoisin titulaaripiispaksi. 21. marraskuuta 1966 hänestä tuli Santosin piispa, jona hän toimi, kunnes jäi eläkkeelle 26. heinäkuuta 2000. Hän osallistui Vatikaanin toiseen kirkolliskokoukseen. == Lähteet == Luokka:Brasilialaiset papit Luokka:Katoliset piispat Luokka:Vuonna 1923 syntyneet Luokka:Vuonna 2009 kuolleet
Bosnia ja Hertsegovinan sosiaalidemokraattinen puolue

Bosnia ja Hertsegovinan sosiaalidemokraattinen puolue (, SDP) on Bosnia ja Hertsegovinassa toimiva monikansallinen sosiaalidemokraattinen puolue. Puolue on Bosnia-Hertsegovinan kommunistien liiton seuraajapuolue (Savez komunista Bosne i Hercegovine, SK BiH). Se pitää perustamisvuotenaan vuotta 1908. Puolueen puheenjohtaja on entinen ulkoministeri Zlatko Lagumdžija.http://www.sdp.ba/home/sadrzaj/182 Presidenttineuvoston kroaattiedustaja Željko Komšić kuuluu puolueeseen. Vuoden 2010 vaaleissa puolue nousi suosituimmaksi ja vaati itselleen pääministerin paikkaa. Kroaatti- ja serbinationalistit estivät tämän ja vaativat perinteen mukaan pääministerin paikkaa kroaatille, jonka on tultava nationalistipuolueesta, ei epäkansallisesta SDP:stä. == Lähteet == ==Aiheesta muualla== * https://www.sdp.ba/ Luokka:Bosnia ja Hertsegovinan puolueet Luokka:Sosiaalidemokraattiset puolueet
Vihreään aikaan

Vihreään aikaan: Kirjoituksia ihmisen ekologiasta on Yrjö Hailan kirja vuodelta 1990. Teoksen on julkaissut Tutkijaliitto. == Lähteet == Luokka:Suomalaiset biologian tietokirjat Luokka:Vuoden 1990 kirjat
Stranka demokratske akcije

Stranka Demokratske Akcije (SDA) on Bosnia ja Hertsegovinassa toimiva bosniakkien puolue. Puolueen perusti toukokuussa 1990 Sarajevossa Alija Izetbegović edustamaan Bosnian muslimiväestöä. Puolueen toinen puheenjohtaja on vuodesta 2001 Sulejman Tihićhttp://www.sda.ba/predsjednik/ . Vuonna 2000 oppositiopuolueiden liittouma sosiaalidemokraattisen puolueen johdolla jätti SDA:n oppositioon. Puolue on luonteeltaan konservatiivinen ja Euroopan kansanpuolueen tarkkailijajäsen.http://www.epp.eu/countryPg.asp?cid=29 Puolueella on sisarpuolueet Kroatiassa ja Serbiassa Sandžakissa. ==Lähteet== ==Aiheesta muualla== * http://www.sda.ba/ Luokka:Euroopan kansanpuolue Luokka:Konservatiiviset puolueet Luokka:Nationalistiset puolueet Luokka:Bosnia ja Hertsegovinan puolueet
Filosofian köyhyys ja rikkaus

Filosofian köyhyys ja rikkaus: Nykyfilosofian kartoitusta on vuonna 2001 ilmestynyt kokoelma Jaakko Hintikan kirjoituksia. Kirjan julkaisija on Art House ja teoksen ovat toimittaneet Janne Hiipakka ja Risto Vilkko. == Katso myös == * Ajattelun välineet ja maailmat: Kirjoituksia Jaakko Hintikan filosofiasta == Lähteet == == Aiheesta muualla == * Sami Pihlström: Loogikko todellisuuden kimpussa. Tieteessä tapahtuu 5/2001. * Jaakko Hintikka: Mitä tieteenfilosofiassa todella tapahtuu? . Tieteessä tapahtuu 7/2001. Luokka:Suomalaiset filosofian tietokirjat Luokka:Vuoden 2001 kirjat
Kroatian demokraattinen liitto Bosnia-Hertsegovinassa

Kroatian demokraattinen liitto Bosnia-Hertsegovinassa () (lyh. HDZ BiH) on Kroatiassa toimivan Kroatian demokraattisen liiton (HDZ) Bosnia ja Hertsegovinassa toimiva sisarpuolue. Mostarissa päämajaansa pitävä puolue on Bosnian kroaattien suurin puolue. HDZ BiH perustettiin elokuussa 1990 Sarajevossa seuraavan vuoden monipuoluevaaleja varten. Ideologisesti se on emopuolue HDZ:n linjoilla eli kristillisdemokraattinen ja kansalliskonservatiivinen.http://www.hdzbih.org/o-nama.html HDZ BiH on Euroopan kansanpuolueen tarkkailijajäsen. Dragan Čović on toiminut HDZ BiH:n puoluejohtajana vuodesta 2005. == Lähteet == == Aiheesta muualla == * HDZ BiH Luokka:Euroopan kansanpuolue Luokka:Konservatiiviset puolueet Luokka:Kristillisdemokraattiset puolueet Luokka:Nationalistiset puolueet Luokka:Bosnia ja Hertsegovinan puolueet
Älkää säätäkö päätänne – häiriö on todellisuudessa

Älkää säätäkö päätänne – häiriö on todellisuudessa: Suomalaisen psykokulttuurin kritiikki on Marko Hamilon toimittama kirja, jonka artikkelit kritisoivat kirjoittajien kokemusta vallitsevasta psykokulttuurista. Teoksen on julkaissut Ajatus-kirjat vuonna 2007. . == Kirjoittajat == * Susanne Björkholm (s. 1967), opettaja * Marko Hamilo (s. 1968), tiedetoimittaja * Pasi Jaakkonen (s. 1967), toimittaja * Janne Kivivuori (s.1967), dosentti * Mikael Nederström (s. 1973), tutkija * Petteri Pietikäinen (s. 1964), dosentti * Anu Suomela (s. 1945), tutkimuspäällikkö * Taru Taipale (s. 1973), toimittaja. == Lähteet == == Aiheesta muualla == * Kyösti Niemelä: Valokeilassa: Mitä Freud tästä ajattelisi? Ylioppilaslehti 16.2.2007. * Ulla Anttila: Jäähyväiset psykokulttuurille . Helsingin Sanomat 25.2.2007. * Helena Miettinen: Älkää säätäkö päätänne – häiriö on todellisuudessa . Keskisuomalainen 11.9.2007. * Jussi K. Niemelä: Murtuvatko myytit? Skeptikko 3/2008. Luokka:Kirjat psykologiasta Luokka:Suomalaiset tietokirjat Luokka:Vuoden 2007 kirjat
Original Six

Original six on nimitys kuudelle jääkiekkoseuralle, jotka muodostivat NHL- liigan 25 vuoden ajan kaudesta 1942–43 vuoden 1967 laajentumiseen. Original six -seurat ovat Boston Bruins, Chicago Blackhawks, Detroit Red Wings, Montreal Canadiens, New York Rangers ja Toronto Maple Leafs. Kaikki kuusi seuraa pelaavat vieläkin NHL:ssä. Original six on terminä harhaanjohtava, sillä kuudesta seurasta todellisuudessa vain kaksi (Montréal Canadiens ja Toronto Maple Leafs) on NHL:n perustajajäseniä. NHL:ssä oli seuroja, jotka olivat aloittaneet ja lopettaneet ennen monien Original Six -seurojen perustamista. Termi tuleekin vuoden 1967 laajentumisesta, jolloin NHL:n joukkuemäärä kaksinkertaistettiin. Tällöin sarjassa oli kuusi vanhaa ja kuusi uutta seuraa. ==Original Six -seurat== Joukkue Kaupunki Perustettu Liittyi sarjaan Boston Bruins Boston, Massachusetts 1924 1924 Chicago Blackhawks Chicago, Illinois 1926 1926 Detroit Red Wings Detroit, Michigan 1926 1926 Montreal Canadiens Montreal, Quebec 1909 1917 New York Rangers New York, New York 1926 1926 Toronto Maple Leafs Toronto, Ontario 1917 1917 Luokka:National Hockey League Luokka:Seulonnan keskeiset artikkelit
Rakkauden arpa

Rakkauden arpa (engl. It Could Happen to You) on vuonna 1994 ensi-iltansa saanut, löyhästi tositapahtumiin perustuva romanttinen draamakomedia. Elokuvan on ohjannut Andrew Bergman. Elokuvan pääosia näyttelevät Nicolas Cage, Bridget Fonda, Rosie Perez, Wendell Pierce, Isaac Hayes ja Stanley Tucci. == Juoni == Elokuvassa poliisimies Charlie Lang (Nicolas Cage) juo kupin kahvia baarissa ja huomaa, ettei hänellä ole rahaa antaa tarjoilijalle tippiä, ja hän lupaa tarjoilija Yvonnelle (Bridget Fonda) puolet mahdollisesta lottovoitostaan. Yllättäen asia saa oudon käänteen, kun hän voittaakin päävoiton, 4 miljoonaa dollaria, josta Yvonnen osuus on puolet ja aikoo pitää lupauksensa vaimonsa Murielin (Rosie Perez) vastusteluista huolimatta. Hänen saita vaimonsa ei anna hänelle anteeksi, että hän antoi rahansa ventovieraalle ihmiselle, ja Charlie huomaa lähentyvänsä Yvonnen kanssa, joka on ostanut baarin, jossa tarjoaa vähäosaisille ilmaisia lounaita. Samaan aikaan hänen vaimonsa kuluttaa voittoa sisustamalla mauttomasti heidän asuntoaan. == Näyttelijät == Lähde: Viitattu 13.7.2022. == Lähteet == == Aiheesta muualla == * * * Luokka:Tositapahtumiin perustuvat elokuvat Luokka:Yhdysvaltalaiset romanttiset draamakomediaelokuvat Luokka:Andrew Bergmanin ohjaamat elokuvat Luokka:Vuoden 1994 yhdysvaltalaiset elokuvat
Systeemiajattelu, rationaalisuus ja uskonto

Systeemiajattelu, rationaalisuus ja uskonto: Kriittisen uskontotieteen näkökulmia on Matti Kamppisen kirja, joka on ilmestynyt Turun yliopiston kustantamana 2009. Kamppisen mukaan nykyaikaisen kuvailevan uskontotieteen sekä uskontokritiikin taustalla ovat samat käsitykset. Hänen mukaansa kriittisen uskontotieteen keinoin voidaan arvostella kahta uskonnoille tyypillistä ilmiötä: yliluonnollisten toimijoiden kuten jumalien olettamista todellisuuteen sekä vanhentuneiden ajattelutapojen tuomista nykyaikaan. == Lähteet == == Aiheesta muualla == * Marjukka Jäntti: Kirjauutuus kriittisen uskontotieteen näkökulmista . Turun yliopisto 2.9.2009. * Jussi K. Niemelä: Uskomusten, uskontojen ja maailmankuvien taustamekanismeista. Skeptikko 4/2010. * Markus Lång: Kriittisen uskontotieteen esittely kärsii kielivirheistä. Tieteessä tapahtuu 1/2011. (PDF) Luokka:Kirjat uskontotieteestä Luokka:Suomalaiset tietokirjat Luokka:Vuoden 2009 kirjat
Leimu

Leimu voi tarkoittaa seuraavia asioita: * ”Leimu”, Viikate-yhtyeen singlekappale vuodelta 2003 * Leimut, kasvisuku sinilatvakasvien (Polemoniaceae) heimossa * Leimu, Kustavi Grotenfeltin kirjailijanimi * Leimu, suomalainen sukunimi: ** Esko Leimu (1943–2005), televisio-ohjaaja ** Hannu Leimu (s. 1969), kuvataitelija ja sarjakuvantekijä ** Irja Leimu (s. 1939), muotitaiteilija ** Juha Leimu (s. 1983), jääkiekkoilija ** Jussi Leimu (1899–1940), jääkärimajuri ** Pekka Leimu (s. 1947), jääkiekkoilija ** Roni Leimu (s. 1982), koripalloilija. :
Jumalan selitys

Jumalan selitys: 'jumala' kognitiivisena kategoriana on uskontotieteilijä Ilkka Pyysiäisen kirja, joka on ilmestynyt Otavan kustantamana 2009. == Lähteet == == Aiheesta muualla == * Veikko Anttonen: Jumala mielessä, housut jalassa . Tieteessä tapahtuu 2/1998. * Martti Mäkisalo: Suomalainen uskontotieteilijä etsii jumaluskon syitä. Helsingin sanomat 24.12.1997. Luokka:Kirjat uskontotieteestä Luokka:Suomalaiset tietokirjat Luokka:Vuoden 1997 kirjat
Näkymätön todellisuus

Näkymätön todellisuus on Kari Enqvistin vuonna 1996 ilmestynyt kirja fysiikan historiasta ja luonnontieteiden merkityksestä ihmisen todellisuuskäsitykselle. == Lähteet == Luokka:Kirjat fysiikasta Luokka:Suomalaiset tietokirjat Luokka:Vuoden 1996 kirjat
Valo ja varjo

Valo ja varjo on Kari Enqvistin esseekokoelma vuodelta 2000. == Lähteet == == Aiheesta muualla == * Kirja tekijän kotisivuilla. * Johan Lahdenperä: Mennyt ei minua lumoa . Helsingin Sanomat 15.12.2000. * Sami Pihlström: Fyysikon uskonnollisuus . Tieteessä tapahtuu 4/2001. Luokka:Suomalaiset esseekokoelmat Luokka:Suomalaiset tietokirjat Luokka:Vuoden 2000 kirjat
Vien rucolan takaisin

Vien rucolan takaisin on Kari Enqvistin toinen esseekokoelma vuodelta 2004. == Lähteet == == Aiheesta muualla == * Kirja tekijän kotisivuilla. * Johan Lahdenperä: Tänä yönä humanistit ovat levottomia. Helsingin Sanomat 20.11.2004. * Antti Arjava: Kosmologin retket hottentottien maahan . Tieteessä tapahtuu 1/2005 (PDF). Luokka:Suomalaiset esseekokoelmat Luokka:Suomalaiset tietokirjat Luokka:Vuoden 2004 kirjat
Suhteellisuusteoriaa runoilijoille

Suhteellisuusteoriaa runoilijoille on Kari Enqvistin vuonna 2005 ilmestynyt kirja Albert Einsteinin suhteellisuusteoriasta. == Lähteet == == Aiheesta muualla == * Tuula Laatikainen: Elämäntyönä Einstein. Tekniikka & talous 24.2.2005. * Jukka Koskelainen: Vertauskuvien maailmankaikkeus. Helsingin sanomat 3.4.2005. Luokka:Kirjat fysiikasta Luokka:Suomalaiset tietokirjat Luokka:Vuoden 2005 kirjat
Monimutkaisuus (kirja)

Monimutkaisuus: elävän olemassaolomme perusta on Kari Enqvistin vuonna 2007 ilmestynyt kirja fysiikasta. Enqvist käsittelee todellisuuden ilmiöiden syntyä energian, entropian ja emergenssin käsitteiden kautta == Lähteet == Luokka:Kirjat fysiikasta Luokka:Suomalaiset tietokirjat Luokka:Vuoden 2007 kirjat
Myyttihovi

Myyttihovi () on ensimmäinen osa Brandon Mullin samannimisestä fantasiakirjasarjasta. Teos julkaistiin vuonna 2006 ja suomeksi se ilmestyi WSOY:n kustantamana vuonna 2010. ==Juoni== Seth ja Kendra Sorensonin vanhempien lähtiessä matkalle sisarukset joutuvat viettämään kesää isovanhempiensa luona. Myyttihoviksi kutsutussa paikassa Sorenson-vaari kieltää lapsia menemästä tilalla olevaan latoon ja läheiseen metsään. Seth lähtee kuitenkin kiellosta huolimatta tutkimaan metsää. Huolestunut Kendra seuraa veljeään metsään ja pian sisaruksille selviää, että maatilalleen omistautunut Sorenson-vaari on itse asiassa Myyttihovin lumotun luonnonpuiston tilanhoitaja. Lumotussa luonnonpuistossa Seth ja Kendra kohtaavat keijukaisia, vedenneitoja, satyyreja ja petollisia pikkupiruja. He myös erehtyvät rikkomaan maagista lakia ja vapauttamaan ikiaikaisen pahuuden. Kendra onnistuu kukistamaan demoni Bahumatin mukaan houkuteltujen keijujen avulla. ===Henkilöitä=== Sorensonien perhe *Kendra Sorenson: Teoksen päähenkilö, sarjan alussa 14-vuotias. *Seth Sorenson: Teoksen toinen päähenkilö, Kendran veli, sarjan alussa 12-vuotias. *Stan Sorenson: Kendran ja Sethin isoisä, joka osoittautuu Myyttihovin puistonvartijaksi. *Ruth Sorenson: Kendran ja Sethin isoäiti, Stanin vaimo. *Scott ja Marla Sorenson: Sethin ja Kendran vanhemmat, jotka joutuvat lähtemään odottamattomalle matkalle Marlan vanhempien kuollessa. Myyttihovi *Dale Burgess: Stanin pikkuserkku, joka auttaa puiston vartioinnissa. *Warren Burgess: Dalen pikkuveli. *Lena Burgess: Stanin ja Ruthin kotiapulainen, jolla on salaperäinen menneisyys. *Muriel Taggert: Kirjan konna, Myyttihovin edellinen tilanvartija, joka sortui käyttämään mustaa magiaa ja joka vangittiin maahan köydellä, jossa on kolmetoista solmua. *Hugo: Kivigolem, jolle alkaa kehittyä oma tahto kirjan lopussa. ==Vastaanotto== Kirja on saanut paljon myönteistä kritiikkiä, muun muassa Christopher Paolini ja Orson Scott Card ovat kehuneet teosta. Helsingin Sanomissa Vesa Sisättö kuvaili kirjaa seuraavasti: ”Myyttihovi yllättää myönteisesti! Voi kysyä, mihin tarvitaan vielä yhtä sarjaa, jossa joukko nuoria saa tietää, että keijukaiset, noidat ja muut yliluonnolliset olennot ovatkin ihan todellisia. Brandon Mullin romaanissa on kuitenkin kiehtovan paljon kummallisia käänteitä ja omituisia otuksia.” Lisäksi teosta ovat kehuneet The New York Times ja Kirkus Review. ==Lähteet== Luokka:Yhdysvaltalaiset nuorten fantasiaromaanit
Anton Bogetić

Anton Bogetić (24. huhtikuuta 1922 Premantura – 19. huhtikuuta 2017 Pula) oli kroatialainen roomalaiskatolinen piispa. Hänet vihittiin papiksi Poreč i Pulan hiippakuntaan 29. kesäkuuta 1946 ja nimitettiin sen piispaksi 27. tammikuuta 1984. Piispaksi vihkiminen seurasi 28. huhtikuuta. Pääkonsekraattorina toimi Franjo Kuharic, jota avustivat Josip Pavlišic ja Dragutin Nežic. Bogetić toimi tehtävissään, kunnes jäi eläkkeelle 18. marraskuuta 1997.Catholic- Hierarchy.org: Bishop Anton Bogetic == Lähteet == Luokka:Kroatialaiset papit Luokka:Katoliset piispat Luokka:Vuonna 1922 syntyneet Luokka:Vuonna 2017 kuolleet
Lasse Riutamaa

Lasse Riutamaa on suomalainen laulaja, tenori. Riutamaa suoritti musiikin maisterin tutkinnon Sibelius-Akatemian solistisella osastolla v. 1990. Hän opiskeli laulua myös Roomassa Licinio Francardin ja Tommaso Frascatin johdolla sekä Tukholmassa Sonny Petersonin johdolla. Hän on esiintynyt liedkonsertein eri puolilla Suomea, laulanut useiden kaupunginorkestereiden solistina sekä nauhoittanut Suomen Yleisradioon noin 200 laulun ohjelmiston. Gospel- ja kirkkolaulajana Riutamaa on esiintynyt useissa Euroopan maissa, eri puolilla Yhdysvaltoja sekä useita kertoja Israelissa ja säännöllisesti Norjassa. Riutamaa työskenteli näyttelijälaulajana Jyväskylän ja Lappeenrannan kaupunginteattereissa 1986–1988 tehden operetti- ja musikaalipääosia. Vuodesta 1990 hän on toiminut laulutaiteen tuntiopettajana Sibelius-Akatemiassa ja vuodesta 1996 Teatterikorkeakoulussa laulun lehtorina. Riutamaa on levyttänyt useita hengellistä musiikkia sisältäviä levyjä. Vuodesta 2009 Lasse Riutamaa on konsertoinut tenori Reijo Ikosen kanssa hengellisillä areenoilla ”Tenorissimo”-duokokoonpanolla. ;Levytyksiä: * Songs with Guitar, liedejä kitarataiteilija Jari Tarjasalon kanssa * Soipa kieli, Oskar Merikannon yksinlauluja ja duettoja sopraano Johanna Tuomen kanssa * Rakkauden heijastuksia, hengellisiä lauluja * Toivo, hengellisiä lauluja (Aikamedia 2007) * Lauluja armosta ja laupeudesta, hengellisiä lauluja jazzmuusikko Juhani Aaltosen kanssa * Tenorissimo, yksinlauluja ja duettoja Reijo Ikosen kanssa ==Lähteet== *Tenorissimo Oman yhtyeen sivut Luokka:Suomalaiset tenorit Luokka:Syntymävuosi puuttuu Luokka:Elävät henkilöt
Rudolf Müller

Rudolf Müller (24. kesäkuuta 1931 – 25. joulukuuta 2012) oli saksalainen roomalaiskatolinen piispa. Hänet vihki papiksi Friedrich Maria Rintelen 17. heinäkuuta 1955. Hänet nimitettiin Görlitzin vihkipiispaksi ja Nasain titulaaripiispaksi 19. toukokuuta 1987. Piispaksi vihkiminen seurasi 1. heinäkuuta. Pääkonsekraattorina toimi Bernhard Huhn, jota avustivat Georg Weinhold ja Hans-Reinhard Koch.Catholic-Hierarchy.org: Bishop Rudolf Müller 27\. kesäkuuta 1994 Müller sai nimityksen Görlitzin piispaksi, ja hänet asetettiin tähän virkaan 3. syyskuuta. Hän jäi siitä eläkkeelle 75-vuotispäivänään 24. kesäkuuta 2006. == Lähteet == Luokka:Saksalaiset papit Luokka:Katoliset piispat Luokka:Vuonna 1931 syntyneet Luokka:Vuonna 2012 kuolleet
The Lonely Island

The Lonely Island on yhdysvaltalainen komediaryhmä, joka perustettiin vuonna 2001. Ryhmä on esiintynyt myös huumoriyhtyeenä vuodesta 2005 Saturday Night Live -ohjelmassa tehden lyhyitä musiikkivideoita ohjelmaan. Ryhmän jäsenet ovat Akiva "Kiv" Schaffer, Jorma "Jorm" Taccone, ja David Andrew "Andy" Samberg. Yhtye on tehnyt yhteistyötä monien tunnettujen artistien, kuten Justin Timberlaken ja Lady Gagan, kanssa. == Diskografia == === Albumit === * Incredibad (2009) * Turtleneck & Chain (2011) * The Wack Album (2013) === Singlet === * "Dick in a Box" * "Jizz in My Pants" * "I'm on a Boat" (mukana T-Pain) (Grammy-ehdokashttp://music-mix.ew.com/2009/12/02/grammy-nomination- surprises/) * "Like a Boss" (mukana näyttelijä Seth Rogen) * "I Just Had Sex" (mukana Akon) * "The Creep" (mukana Nicki Minaj) * "We're Back!" * "Motherlover" (mukana Justin Timberlake) * "Turtleneck & Chain (mukana Snoop Dogg) * "Jack Sparrow" (mukana Michael Bolton) * "We'll Kill U" * "3-Way (The Golden Rule)" (mukana Justin Timberlake ja Lady Gaga) * "Boombox" (mukana Julian Casablancas) == Lähteet == Luokka:Yhdysvaltalaiset hip hop -yhtyeet Luokka:Yhdysvaltalaiset huumoriyhtyeet Luokka:Huumoriryhmät
Francis Emmanuel Ogbonna Okobo

Francis Emmanuel Ogbonna Okobo (s. 4. marraskuuta 1936) on nigerialainen roomalaiskatolinen piispa. Hänet vihittiin papiksi Enugun hiippakuntaan 4. kesäkuuta 1966 ja nimitettiin Nsukkan hiippakunnan piispaksi 19. marraskuuta 1990. Piispaksi vihkiminen seurasi 6. tammikuuta 1991. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.Catholic-Hierarchy.org: Bishop Francis Emmanuel Ogbonna Okobo Okobo jäi eläkkeelle 13. huhtikuuta 2013, jolloin hänen seuraajakseen nimitettiin Godfrey Igwebuike Onah.Catholic-Hierarchy.org: Diocese of Nsukka == Lähteet == Luokka:Nigerialaiset papit Luokka:Katoliset piispat Luokka:Vuonna 1936 syntyneet Luokka:Elävät henkilöt
Anthony Okonkwo Gbuji

Anthony Okonkwo Gbuji (s. 29. lokakuuta 1931 Ubulu-Uku) on nigerialainen roomalaiskatolinen piispa. Hänet vihittiin papiksi 23. marraskuuta 1958 ja nimitettiin Issele-Ukun hiippakunnan piispaksi 5. heinäkuuta 1973. Piispaksi vihkiminen seurasi 30. syyskuuta. Pääkonsekraattorina toimi Anthony Olubunmi Okogie, jota avustivat Francis Arinze ja Patrick Ebosele Ekpu.Catholic- Hierarchy.org: Bishop Anthony Okonkwo Gbuji 8\. marraskuuta 1996 Gbuji sai nimityksen Enugun hiippakunnan piispaksi, jona hän toimi, kunnes jäi eläkkeelle 9. helmikuuta 2009. Hänet nimitettiin 31. toukokuuta 2010 Benin Cityn arkkihiippakunnan apostoliseksi hallitsijaksi, jonka tehtävistä hän erosi 18. maaliskuuta 2011. == Lähteet == Luokka:Nigerialaiset papit Luokka:Katoliset piispat Luokka:Vuonna 1931 syntyneet Luokka:Elävät henkilöt
John Ifeanyichukwu Okoye

John Ifeanyichukwu Okoye (s. 4. elokuuta 1950) on nigerialainen roomalaiskatolinen piispa. Hänet vihittiin papiksi Enugun hiippakuntaan 22. heinäkuuta 1978 ja nimitettiin Awgun hiippakunnan piispaksi 8. heinäkuuta 2005. Piispaksi vihkiminen seurasi 29. syyskuuta. Pääkonsekraattorina toimi Renzo Fratini, jota avustivat Anthony Okonkwo Gbuji ja John Olorunfemi Onaiyekan.Catholic-Hierarchy.org: Bishop John Ifeanyichukwu Okoye == Lähteet == Luokka:Nigerialaiset papit Luokka:Katoliset piispat Luokka:Vuonna 1950 syntyneet Luokka:Elävät henkilöt
Herralan saha

Herralan Saha Oy on vuonna 1903 perustettu perheyritys, joka on ollut Mäkelän perheen omistuksessa alusta alkaen. Saha sijaitsee Hollolan Herralassa. Sahalla on pitkä historia sen yli satavuotiselta taipaleelta, ja se muun muassa koki vaurioita Lahden pommituksissa talvisodan aikana. Vuonna 2003 sahan satavuotispäivänä julkaistiin teos Herralan Saha sata vuotta 1903–2003. Sahan tuotanto katkesi tuhoisaan tulipaloon 23. toukokuuta 2017. == Kirjallisuutta == * Heikki Mantere: Herralan saha sata vuotta 1903–2003. Herralan saha, 2003 ISBN 952-91-6052-6 == Lähteet == == Aiheesta muualla == * Herralan Sahan verkkosivut Luokka:Hollola Luokka:Suomen sahateollisuus Luokka:Suomalaiset perheyritykset
Pina (elokuva)

Pina on Wim Wendersin 2011 valmistunut 3D-tanssielokuva, joka on omistettu koreografi ja ohjaaja Pina Bauschille. Elokuvassa Bauschin monikansallisen tanssiryhmän jäsenet esittävät tämän tunnetuksi tekemiä koreografioita ja muistelevat vuonna 2009 kuollutta oppiäitiään kameran edessä, kukin omalla äidinkielellään. Tanssinumeroita esitetään näyttämön lisäksi esimerkiksi puistossa, teollisuuslaitoksessa, avolouhoksessa, junassa, kadulla ja liikenneympyrässä. Wenders oli sopinut dokumentin teosta Bauschin kanssa, mutta Bausch kuoli keuhkosyöpään ennen työn alkua. Elokuvassa on kuitenkin paljon dokumenttiaineistoa.Kaisu Tervonen, Pina Bausch, tv-maailma s. 5 nro 47/2012 == Lähteet == ==Aiheesta muualla== * Luokka:Saksalaiset dokumenttielokuvat Luokka:Vuoden 2011 dokumenttielokuvat Luokka:Wim Wendersin ohjaamat elokuvat Luokka:3D-elokuvat Luokka:Tanssielokuvat
City-Pallo

City-Pallo oli helsinkiläinen jalkapalloseura, joka perustettiin vuonna 1971 toimintansa lakkauttaneen Pakilan NMKY:n jalkapallotoiminnan jatkajaksi. City- Pallo pelasi naisten SM-sarjassa vuosina 1974–1980 sijoittuen parhaimmillaan neljänneksi. Seuran pelaajista maajoukkueeseen ylsivät Arja Henriksson ja Sirkka-Liisa Pesonen. == Lähteet == Luokka:Entiset suomalaiset jalkapalloseurat Luokka:Entiset helsinkiläiset urheiluseurat
Meredith Kercherin murha

Meredith Kercherin murha tapahtui Perugiassa Italiassa 1. marraskuuta 2007. Kercher, kuollessaan 21-vuotias, oli Coulsdonista, Etelä-Lontoosta kotoisin oleva brittiläinen vaihto-oppilas. Hänet löydettiin asuntolahuoneestaan kurkku auki viillettynä. Kercherin kämppäkaveri, yhdysvaltalainen Amanda Knox ja hänen poikaystävänsä, 27-vuotias italialainen Raffaele Sollecito, pidätettiin murhasta epäiltyinä. Kolmas pidätetty oli Norsunluurannikolta kotoisin oleva Rudy Guede. Ensimmäisessä oikeudenkäynnissä vuonna 2009 Knoxille langetettiin murhasta 26 vuoden ja Sollecitolle 25 vuoden vankeusrangaistus. Guede tuomittiin erillisessä oikeudenkäynnissä 30 vuodeksi vankeuteen, mutta rangaistus aleni myöhemmin 16 vuoteen. Murhaoikeudenkäynti sai päätöksen 3. lokakuuta 2011. Vetoomustuomioistuin vapautti Knoxin kaikista murhasyytteistä. Samalla myös hänen entiselle poikaystävälleen murhasta annettu tuomio kumottiin. Molemmat olivat vangittuina lähes neljä vuotta. Italian korkein oikeus kumosi vapauttavat päätökset ja määräsi uuden oikeudenkäynnin. Knox, joka oli palannut Yhdysvaltoihin, ei osallistunut istuntoihin Italiassa, vaan seurasi tapahtumia Yhdysvalloista. Sen sijaan Sollecito oli oikeudessa läsnä. Tammikuun 2014 loppupuolella oikeus tuomitsi Knoxin 28 vuodeksi ja 6 kuukaudeksi vankeuteen, ja Solleciton 25 vuodeksi vankeuteen. Tapaus eteni uudelleen korkeimpaan oikeuteen, joka katsoi maaliskuussa 2015 antamassaan tuomiossa Knoxin ja Solleciton syyttömiksi Kercherin murhaan. ==Lähteet== Luokka:Vuoden 2007 rikokset Luokka:Rikollisuus Italiassa Luokka:Murhat Luokka:Italian historia